FOTO Adrian Ilie le-a dat șah-mat! Cum a răpus stelele Marius Lăcătuș, Basarab Panduru și Jean Vlădoiu
Adi Ilie chiar era pe... felie. Și la jocurile de noroc.
Adrian Ilie a strălucit în perioada în care juca pentru Steaua, la începutul anilor '90. Transferat de la Electroputere Craiova, Ilie s-a consacrat într-o echipă înțesată de vedete ale fotbalului românesc, într-o perioadă în care arena din Ghencea era plină ochi. Adi Ilie a început la Steaua ca atacant clasic de careu și juca alături de Jean Vlădoiu. Ulterior a făcut pereche în atac cu Marius Lăcătuș, după întoarcerea "Fiarei" în Ghencea, de la Real Oviedo, unde evoluase timp de două sezoane.
Fotbalist versatil, cu execuții fine și rezolvări neașteptate pentru portarii adverși și chiar pentru colegi, Adrian Ilie s-a simțit în largul său și în linia de mijloc, după plecarea lui Basarab Nică Panduru la formația portugheză Benfica Lisabona. Număr 10 sau extremă stânga, Ilie a excelat la Steaua, sub comanda tandemului Dumitru Dumitriu - Mihai Stoichiță, cuplu care a dus formația roș-albastră de trei ori la rând în grupele Ligii Campionilor.
Adi Ilie, pe felie și la remi
Adi Ilie impresiona nu numai pe teren sau la antrenamentele din Ghencea sau de la Forban, ci și în cantonamente... la alte... jocuri. "De când era jucător nu mă băgam la masa de remi sau poker când juca Cobra", a dezvăluit Mihai Stoichiță, potrivit Fanatik.
Adversarii lui Adi Ilie erau Marius Lăcătuș, Basarab Panduru sau Jean Vlădoiu. Cobra îi aștepta pe colegii săi când se dădeau primele. "Când veneau primele marți, toate primele veneau la mine. Când jucam acasă și câștigam luam 1.000 de dolari, jucam sâmbătă și marți ne chema nea Tică (n.r. Constantin Dănilescu) și nea Ion Alecsandrescu să luăm primele. Mă duceam primul, luam banii și stăteam la ușă: Lăcătuș, Vlădoiu, Panait, Panduru", a povestit Adi Ilie.
VIDEO Pariul lui Adrian Ilie din Superliga României
Urmăriți SPORT.RO și pe Google News